Ερείπια του φρουρίου της Ματρέρα, το οποίο ο Νούνιο κατέλαβε από τους επαναστάτες το 1263.
Ο **Νούνιο Γκονθάλεθ Α΄ δε Λάρα**, ισπαν.: *Nuño González I de Lara*, (απεβ. 8 Σεπτεμβρίου 1275), με το παρωνύμιο ο *Καλός* (el Bueno), ήταν Καστιλιανός ευγενής, βασιλικός σύμβουλος και στρατιωτικός ηγέτης. Ήταν επικεφαλής του Οίκου της Λάρα και στενός προσωπικός φίλος του Aλφόνσου Ι΄. Οι πολιτικές του βασιλιά συχνά εμπόδιζαν τις προσπάθειές του να αυξήσει τη δύναμη και τον πλούτο τού Οίκου του, και το 1272 οδήγησε πολλούς εξέχοντες ευγενείς σε ανοικτή εξέγερση. Αποκαταστάθηκε στην εύνοια του βασιλιά της Καστίλης τον επόμενο χρόνο. Απεβίωσε υπερασπιζόμενος το κάστρο της Έσιχα από μία μαροκινή εισβολή.

Πρώιμη ζωή και οικογένεια
-------------------------

ήταν ο νεότερος γιος του Γκονθάλο Νούνιεθ Β΄ και της Mαρίας Ντίαθ, κόρης του κόμη Ντιέγο Λόπεθ Β΄ του Οίκου του Άρο.  Ο μεγαλύτερος αδελφός του ήταν ο Ντιέγο Γκονθάλεθ, ο οποίος απεβίωσε γύρω στο 1239.  Ο Νούνιο μεγάλωσε στις ιδιοκτησίες των Λάρα κοντά στο Βιγιαλδεμίρο και τη Σελάδα. Έγινε ο πιο στενός φίλος του μελλοντικού Αλφόνσου Ι΄ κατά την παιδική ηλικία του πρίγκιπα (1223–31), όταν ο βασιλιάς Φερδινάνδος Γ' τον έστειλε να ανατραφεί μακριά από τη βασιλική αυλή.  Ο Νούνιο δεν έλαβε μεγάλη κληρονομιά και είχε μικρή ή καθόλου πολιτική επιρροή στο βασίλειο πριν από το τέλος του Ντιέγο.  Το 1240 ο Φερδινάνδος Γ' έδωσε στον πρίγκιπα Αλφόνσο (Ι΄) ένα σπίτι και ένα εισόδημα. Ο Νούνιο ήταν συχνός επισκέπτης στην αυλή του πρίγκιπα, μαζί με άλλους παιδικούς φίλους, όπως τα παιδιά του πρώην κηδεμόνα του Αλφόνσο, Γκαρθία Φερνάνδεθ δε Βιγιαμαγιόρ. 

Ο Nούνιo έγινε γνωστός ως στρατιωτικός διοικητής υπό τον βασιλιά Φερδινάνδο τη δεκαετία του 1240. Αφού ο Αλφόνσο Ι΄ έγινε βασιλιάς το 1252, ο Νούνιο έγινε τακτικός παριστάμενος της βασιλικής αυλής. Υπέγραφε συχνά βασιλικά καταστατικά μεταξύ 1252 και 1256. Ως ένδειξη της εγγύτητάς του με τον βασιλιά, συνήθως υπέγραφε πρώτος μετά τους ιεράρχες και τα μέλη της βασιλικής οικογένειας, στην υψηλότερη δυνατή θέση για έναν λαϊκό, μη βασιλικό ευγενή.  Νυμφεύτηκε την Τερέσα Αλφόνσο, νόθη κόρη του βασιλιά Αλφόνσου Θ΄ του Λεόν, και απέκτησαν δύο γιους:

* Χουάν Νούνιεθ Α΄.
* Νούνιο Γκονθάλες Β΄.

Σημειώσεις
----------

1. ↑  Ανακτήθηκε στις 27  Νοεμβρίου 2018.
2. 1 2  Doubleday 2001, σελ. 189.
3. 1 2 3  Doubleday 2001.
4. ↑  Salvador Martínez 2010.
5. ↑  Salvador Martínez 2010, σελ. 41.

Πηγές
-----

* Arco y Garay, Ricardo (1954). *Sepulcros de la Casa Real de Castilla*. Madrid: Instituto Jerónimo Zurita.
* Doubleday, Simon R. (2001). *The Lara Family: Crown and Nobility in Medieval Spain*. Cambridge, MA: Harvard University Press.
* Escalona, Julio (2002). «Los nobles contra su rey: Argumentos y motivacionesde la insubordinación nobiliaria de 1272–1273». *Cahiers de linguistique et de civilisation hispaniques médiévales* **25** (1): 131–62. doi:10.3406/cehm.2002.1234. .
* O'Callaghan, Joseph F. (2011). *The Gibraltar Crusade: Castile and the Battle for the Strait*. Philadelphia: University of Pennsylvania Press.
* Salvador Martínez, H. (2010). *Alfonso X, the Learned: A Biography*. Leiden: Brill.
* Sánchez de Mora, Antonio (2003). *La nobleza castellana en la plena Edad Media: el linaje de Lara* (2 vols.). Doctoral thesis. Universidad de Sevilla.
* Sanchez de Mora, Antonio (2004). «Nuño González de Lara: "El mas poderoso omne que sennor ouiese et mas honrado de Espanna"». *Historia, Instituciones, Documentos* **31**: 631–44. Αρχειοθετήθηκε από το πρωτότυπο στις 2016-02-05.. Ανακτήθηκε στις 2023-03-23.